**ПРОЕКТ**

**ИНДИВИДУАЛЕН ДОГОВОР**

**№ ………………………………………**

ЗА ПРЕДОСТАВЯНЕ НА СРЕДСТВА ПО ПРОГРАМА ЗА КОМПЕНСИРАНЕ НА НЕПРЕДВИДЕНИТЕ РАЗХОДИ НА ДРУЖЕСТВАТА ОТ ОТРАСЪЛ ВИК ЗА ПОТРЕБЕНА ЕЛЕКТРИЧЕСКА ЕНЕРГИЯ ЗА МЕСЕЦ АПРИЛ НА 2022 Г.

Днес ……………..……… гр. София на основание т. 5 от Решение № 202 на Министерския съвет от 06.04.2022 г. за одобряване на Програма за компенсиране на непредвидените разходи на дружествата от отрасъл ВиК за потребена електрическа енергия за месец април на 2022 г. (Програмата) и чл. 36б, ал. 3 от Закона за енергетиката се сключи настоящият договор между:

1. **МИНИСТЕРСТВОТО НА РЕГИОНАЛНОТО РАЗВИТИЕ И БЛАГОУСТРОЙСТВОТО** представлявано от **ДЕЛЯНА ИВАНОВА –** заместник- министър на регионалното развитие и благоустройството, в качеството си на администратор на Програмата, наричано за краткост **„МРРБ“,**

2. **ФОНД „СИГУРНОСТ НА ЕЛЕКТРОЕНЕРГИЙНАТА СИСТЕМА“** представлявано от **ДИАН ЧЕРВЕНКОНДЕВ** – председател на Управителния съвет на фонда, в качеството си на страна, изплащаща средствата по Програмата, наричано за краткост **„ФСЕС“**

 и

3. **„………………………………………………“ …………, гр. ……………………..,** представлявано от **…………………………. -** управител/изпълнителен директор, наричан за кратко **„ПОЛУЧАТЕЛ“**, за следното:

**Чл. 1.** **(1)** **ПОЛУЧАТЕЛЯТ** заявява средствата за компенсация като прецизно и точно и с оглед защита на интересите на управляваното от него дружество предоставя исканите данни.

**(2)** Искането от **ПОЛУЧАТЕЛЯ** за предоставяне на средствата е съгласно заявление и приложения към него по образец на **МРРБ,** съгласно Програмата.

**Чл. 2. (1)** Определената компенсация в размер на …………. (…….…………..) лева се установява като разлика между действително извършените разходи за ел. енергия за месец април на 2022 г. (фактически разходи) и утвърдените от КЕВР разходи за ел. енергия в цените на ВиК услугите на дружеството за същия период, след приспадане на определените компенсации за м. април 2022 г. по Програмата за компенсиране на небитови крайни клиенти за ел. енергия, одобрена с Решение № 30 на Министерския съвет от 2022 г., изменено с Решение № 105 на Министерския съвет от 2022 г., изменено с Решение № 202 на Министерския съвет от 2022 г. и с Решение 301 от 13.05.2022 г. на Министерски съвет.

**(2)** **ПОЛУЧАТЕЛЯТ** декларира, че средствата по Програмата ще се превеждат по сметка в банка………………… IBAN…………………………………………

**Чл. 3. (1)** След одобряване на размера на компенсацията за месец април на 2022 г., **МРРБ** изпраща уведомление до Министерство на енергетиката (МЕ) и до **ФСЕС**, като прилага към него индивидуалния протокол за установения размер на дължимата компенсация на **ПОЛУЧАТЕЛЯ**,

**(2)** В срок от 3 работни дни от получаване на уведомлението по ал. 1, **ФСЕС** извършва плащане на дължимата компенсация съобразно сключеното между **ФСЕС** и **МРРБ** споразумение, по посочената от **ПОЛУЧАТЕЛЯ** банковата сметка .

**Чл. 4.** В случаите когато **ПОЛУЧАТЕЛЯТ** има задължения за ел. енергия се задължава да погаси дължимите и просрочени задължения за ел. енергия към доставчиците си, в 7-дневен срок от постъпването на компенсацията от **ФСЕС**.

**Чл. 5.** **МРРБ** има право да упражнява контрол за целево използване на компенсацията, като дружествата получатели на средствата изпращат документи и информация, доказващи че са заплатени дължимите и просрочени задължения за ел. енергия за месец април на 2022 г.

**Чл. 6. ПОЛУЧАТЕЛЯТ** се задължавада уведоми **МРРБ** за изплатените задължения за ел. енергия, в 3-дневен срок от плащането, като представи и копия на платежните документи.

**Чл. 7.** Настоящият договор се прекратява в следните случаи:

1. с получаване на компенсацията;

2. по взаимно съгласие.

**Чл. 8.** Всички спорове, възникнали между страните се решават по взаимно писмено съгласие между тях.

**Чл. 9.** Всички спорове, породени от този договор или отнасящи се до него, включително споровете, породени или отнасящи се до неговото тълкуване, действителност, изпълнение или прекратяване, които не могат да бъдат уредени по взаимно съгласие на страните, ще бъдат отнасяни за разрешаване пред компетентния български съд в съответствие с българското законодателство.

**Чл. 10.** Кореспонденцията между страните във връзка с изпълнението на договора ще се извършва в писмена форма.

С подписването на настоящия договор, страните се съгласяват, че декларираните лични данни ще бъдат обработени и/или предоставени на трети лица от МРРБ и ФСЕС, съгласно Закона за защита на личните данни и Регламента (ЕС) 2016/679 на Европейския парламент и на Съвета, приет на 27.04.2016 г. относно защитата на физическите лица във връзка с обработването на лични данни и свободното им движение.

За неуредените в договора въпроси се прилагат разпоредбите на действащото българско законодателство.

Настоящият договор се подписва в два екземпляра. по един за всяка от страните.

|  |  |  |
| --- | --- | --- |
| **ЗАМЕСТНИК – МИНИСТЪР НА РЕГИОНАЛНОТО РАЗВИТИЕ****И БЛАГОУСТРОЙСТВОТО****…………………………………….. ДЕЛЯНА ИВАНОВА** |  | **ФОНД „СИГУРНОСТ НА ЕЛЕКТРОЕНЕРГИЙНАТА СИСТЕМА“****………………………………….. ДИАН ЧЕРВЕНКОНДЕВ*****Председател на УС*** |
|   |  |  |
| **ЗА ПОЛУЧАТЕЛЯ:****…………………………….****/………………………………/** |